LĪGUMS PAR GARANTIJAS REMONTA, REMONTA 
UN TEHNISKĀS APKOPES VEIKŠANU

	
	Līguma datums ir pēdējā pievienotā droša elektroniskā paraksta un laika zīmoga datums



Akciju sabiedrība "RĪGAS SILTUMS", reģistrācijas Nr.40003286750, juridiskā adrese: Cēsu ielā 3a, Rīga, LV-1012, kuru uz statūtu pamata pārstāv valdes locekļi [V.Uzvārds un V.Uzvārds], turpmāk - Pasūtītājs, no vienas puses, un

/Komersanta nosaukums/, reģistrācijas Nr.[], juridiskā adrese: [], kuru uz [pārstāvības pamats] pamata pārstāv [amats] [V.Uzvārds] turpmāk - Izpildītājs, no otras puses, turpmāk tekstā arī - Puses (Puse), noslēdz šo līgumu, turpmāk tekstā – Līgums, par sekojošo:

1. LĪGUMA PRIEKŠMETS
1.1. Izpildītājs pēc Pasūtītāja pasūtījuma 60 (sešdesmit) mēnešu laika periodā no no Līguma spēkā stāšanās datuma vai līdz kopējais no Līguma izrietošo Pasūtītāja maksājumu apmērs Izpildītājam sasniegs [summa cipariem] EUR (summa vārdiem) bez PVN, atkarībā no tā, kurš no šiem  nosacījumiem iestājas pirmais, veic diagnostiku, apkopi un remontdarbus Pasūtītāja transportlīdzekļiem, kā arī veic nepieciešamo rezerves daļu piegādi (turpmāk – Darbi), iepriekš savstarpēji vienojoties par rezerves daļu sarakstu un cenu.
1.2. Pirms katra konkrēto Darbu uzsākšanas Puses vienojas par nepieciešamo Darbu apjomu, izmaksām un Darbu izpildes termiņiem. Ar Darbu izpildi saistītās izmaksas un Darbu izpildes termiņš tiek fiksēts pasūtījuma veidlapā, kas vienlaicīgi ir akts par transportlīdzekļa nodošanu remontā. Vienlaicīgi ar transportlīdzekli Pasūtītājs nodod Izpildītājam vienu transportlīdzekļa atslēgu un pretaizdzīšanas iekārtas vadības līdzekļa komplektu.
1.3. Padarīto Darbu Pasūtītājs pieņem, parakstot pavadzīmi – rēķinu, kas vienlaicīgi ir akts par transportlīdzekļa saņemšanu no remonta.
1.4. Izpildītāja veiktajiem Darbiem un uzstādītajiem mezgliem un agregātiem, rezerves daļām tiek noteikta 12 (divpadsmit) mēnešu garantija. Garantijas laikā atkārtots remonts tiek veikts par Izpildītāja līdzekļiem un termiņos, par kuriem vienojas Puses. Garantijas saistības ir spēkā, ja tiek nodrošināti visi standarta ekspluatācijas noteikumi un apkalpošanas darbi. Garantijas saistības, ko uzņēmies Izpildītājs šī Līguma ietvaros, paliek spēkā arī pēc Līguma 1.1.punktā minētā termiņa beigām.
1.5. Izpildītājam ir saistošs iepirkuma procedūras ID Nr. RS2023/220/AK iesniegtais piedāvājums.
2. SAMAKSA UN NORĒĶINU KĀRTĪBA
2.1. Pasūtītājs pārskaita Izpildītājam samaksu par veiktajiem Darbiem un rezerves daļām saskaņā ar Izpildītāja iesniegto rēķinu.
2.2. Visus maksājumus, kas izriet no šī Līguma, Pasūtītājs veic ar pārskaitījumu 30 (trīsdesmit) dienu laikā pēc Līguma 1.3.punktā minētā rēķina saņemšanas.
2.3. Par Darbu izpildes termiņa neievērošanu Izpildītājs maksā Pasūtītājam līgumsodu 0,1% apmērā no konkrētā Darba pasūtījumā minētās summas par katru Darba izpildes kavējuma dienu. Saskaņā ar šo Līguma punktu uzrēķinātais līgumsods tiek ierobežots ar 10% no summas, no kuras tas aprēķināts.
2.4. Gadījumā, ja Darba nodošanas kavējums pārsniedz 10 (desmit) dienas, Pasūtītājs, neizmaksājot nekādu kompensāciju un informējot par to Izpildītāju, ir tiesīgs atkāpties no Līguma. Šajā gadījumā Pasūtītāja aprēķināto līgumsoda summu Izpildītājs iemaksā Pasūtītāja norēķinu kontā.
2.5. Par samaksas termiņa nokavējumu Pasūtītājs maksā Izpildītājam nokavējuma procentus 0,1% apmērā no nesamaksātās summas par katru samaksas nokavējuma dienu. Saskaņā ar šo Līguma punktu uzrēķinātais nokavējuma procentu apmērs tiek ierobežots ar 10% no summas, no kuras tas aprēķināts. Izpildītājs nav tiesīgs piemērot soda sankcijas, ja pats kavējis rēķina iesniegšanas Pasūtītājam.
3. Izpildītāja PIENĀKUMI UN TIESĪBAS
3.1. Izpildītāja pienākumi: 
3.1.1. Veikt Darbus pienācīgā kvalitātē, ievērojot pienācīgu rūpību un Pušu saskaņotos termiņus.
3.1.2. Iepriekš saskaņot ar PASŪTĪTĀJU visus un jebkādus papildus darbus, kuri radušies vai varētu rasties Darbu veikšanas procesā, kā arī transportlīdzekļa detaļu maiņas. 
3.1.3. Nekavējoties ziņot Pasūtītājam, ja Darbi paveikti pirms termiņa vai arī, ja darbu izpilde aizkavējas. 
3.1.4. Pēc Darbu izpildīšanas - nodot transportlīdzekli Pasūtītājam un izsniegt Pasūtītājam rēķinu, kurā norādīti veiktie Darbi, izmantotie materiāli un rezerves daļas.
3.1.5. Nodrošināt tam nodoto transportlīdzekļa atslēgu un pretaizdzīšanas iekārtas vadības komplekta pienācīgu uzglabāšanu, nodrošinot trešo personu nepiekļūšanu.
3.1.6. Uzglabāt remontdarbu veikšanai nodoto transportlīdzekli ar pienācīga saimnieka rūpību.
3.2. Izpildītājs ir tiesīgs: 
3.2.1. Neuzsākt Darbu izpildi, bet uzsākto Darbu izpildi pārtraukt, ja Pasūtītājs nav izpildījis kādu no šī Līguma noteikumiem. 
3.2.2. Ar Pasūtītāja piekrišanu veikt ar transportlīdzekli izmēģinājuma braucienus, lai precizētu nepieciešamos Darba apjomus.
3.2.3. Nodot atsevišķus transportlīdzekļa mezglus trešajām personām ekspertīzes veikšanai.
4. Pasūtītāja PIENĀKUMI UN TIESĪBAS
4.1. Pasūtītāja pienākumi:
4.1.1. Savlaicīgi veikt Līgumā paredzētos maksājumus.
4.1.2. Pirms transportlīdzekļa nodošanas Izpildītājam, izņemt no tā visas un jebkādas Pasūtītāja, transportlīdzekļa īpašnieka un trešo personu lietas, izņemot tās, kuras ir transportlīdzekļa piederumi un ir cieši, fiziski savienoti ar transportlīdzekli. Pasūtītājs ar Izpildītāja piekrišanu tomēr var nodot transportlīdzekli Izpildītājam arī ar transportlīdzekļa īpašnieka un trešo personu lietām, par to sastādot pieņemšanas – nodošanas aktu, kurā uzskaitītas nodotās lietas un to faktiskais stāvoklis uz nodošanas brīdi.
4.1.3. Nekavējoties ziņot Izpildītājam par visām izmaiņām Pasūtītāja rekvizītos vai gadījumos, kad mainās kontaktpersona.
4.2. Pasūtītājs ir tiesīgs atteikties pieņemt darbus, ja Puses konstatējušas trūkumus Darbu izpildē, līdz šādu trūkumu novēršanai. 

5. PUŠU ATBILDĪBA
5.1. Ar transportlīdzekļa nodošanas brīdi Izpildītājs atbild par transportlīdzekļa saglabāšanu, izņemot Līguma 5.3.punktā noteiktajos gadījumos. 
5.2. Izpildītājs neatbild par tādu lietu bojājumiem vai pazušanu, kuras Pasūtītājs nav izņēmis no transportlīdzekļa pirms tās nodošanas Izpildītājam saskaņā ar Līguma 4.1.2. punktu.
5.3. Puses tiek atbrīvotas no atbildības par Līguma savlaicīgu neizpildi Force Majeure (nepārvarama vara) gadījumos, t.i., kad Līguma noteikumus nevar izpildīt no Pušu gribas neatkarīgu apstākļu dēļ. 
5.4. Izpildītājs ir pilnībā atbildīgs par transportlīdzekļa uzglabāšanu un saglabāšanu, kuru tam Līguma 1.1.punktā noteikto darbu izpildei nodevis Pasūtītājs.
5.5. Par transportlīdzekļa zudumu, bojājumu vai zādzību (nolaupīšanu), Izpildītājs pēc šo notikumu iestāšanās vai konstatēšanas nekavējoši, rakstiski informē Pasūtītāju.
5.6. Transportlīdzekļa zuduma, bojājuma vai zādzības (nolaupīšanas) gadījumā, neatkarīgi no apstākļiem, kādos iestājies šis gadījums (t.sk. Izpildītāja darbinieku vainas dēļ) Izpildītājs 10 (desmit) dienu laikā pēc attiecīga satura rēķina saņemšanas no Pasūtītāja atlīdzina pēdējam pilnu transportlīdzekļa atjaunošanas vērtību.
5.7. Ja Pasūtītājs par Līguma 5.6.punktā minētajiem gadījumiem saņem apdrošināšanas atlīdzību un Izpildītājs saskaņā ar Līguma 5.6.punktu ir veicis naudas pārskaitījumu Pasūtītājam, Pasūtītājs 10 (desmit) darba dienu laikā no apdrošināšanas atlīdzības saņemšanas dienas atgriež Izpildītājam tā iemaksāto summu.
5.8. Katra no Pusēm, bez jebkādām kompensācijām un izmaksām otrai Pusei, ir tiesīga vienpusēji atkāpties no Līguma, rakstiski par to informējot otru Pusi, ja:
5.8.1. Līgumu vai tā daļu nav iespējams izpildīt tādēļ, ka otrai Pusei ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas; 
5.8.2. otra Puse atkārtoti (otrreiz) pārkāpusi Līguma noteikumus
5.8.3. pastāv situācija, kurā taisnīgu un objektīvu Līguma izpildi varētu negatīvi ietekmēt šādi iemesli: ekonomiskas intereses, politiskā vai nacionālā piederība, ģimenes vai emocionālās saites vai jebkādas citas kopīgas intereses (turpmāk - Interešu konflikts), Izpildītājs nav informējis par to Pasūtītāju, kā arī nav šādu Interešu konflikta situāciju novērsis;
5.8.4. ja ir ierosināts Izpildītāja tiesiskās aizsardzības process, pasludināts Izpildītāja maksātnespējas process, apturēta vai pārtraukta Izpildītāja saimnieciskā darbība, uzsākta tiesvedība par Izpildītāja bankrotu vai tiek konstatēts, ka līdz paredzamajam Līguma izpildes termiņam Izpildītājs būs likvidēts;
5.8.5. [bookmark: _Hlk6319631][bookmark: _Hlk7689571][bookmark: _Hlk7540297][bookmark: _Hlk7540310]ja Izpildītājs vai persona, kura ir Izpildītāja valdes vai padomes loceklis, pārstāvēt tiesīgā persona vai prokūrists, vai persona, kura ir pilnvarota pārstāvēt Izpildītāju darbībās, kas saistītas ar filiāli, ar tiesas spriedumu vai prokurora priekšrakstu par sodu, kas stājies spēkā un kļuvis neapstrīdams un nepārsūdzams ir atzīts par vainīgu vai tai ir piemērots piespiedu ietekmēšanas līdzeklis par jebkuru no šādiem noziedzīgiem nodarījumiem: noziedzīgas organizācijas izveidošana, vadīšana, iesaistīšanās tajā vai tās sastāvā ietilpstošā organizētā grupā vai citā noziedzīgā formējumā vai piedalīšanās šādas organizācijas izdarītajos noziedzīgajos nodarījumos; kukuļņemšana, kukuļdošana, kukuļa piesavināšanās, starpniecība kukuļošanā, neatļauta piedalīšanās mantiskos darījumos, neatļauta labumu pieņemšana, komerciāla uzpirkšana, labuma prettiesiska pieprasīšana, pieņemšana vai došana, tirgošanās ar ietekmi; krāpšana, piesavināšanās vai noziedzīgi iegūtu līdzekļu legalizēšana; terorisms, terorisma finansēšana, teroristu grupas izveide vai organizēšana, ceļošana terorisma nolūkā, terorisma attaisnošana, aicinājums uz terorismu, terorisma draudi vai personas vervēšana vai apmācīšana terora aktu veikšanai; cilvēku tirdzniecība; izvairīšanās no nodokļu un tiem pielīdzināto maksājumu nomaksas;
5.8.6. ja Izpildītājs ar kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu konkurences tiesību pārkāpumā, kas izpaužas kā horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmas ietvaros Izpildītāju ir atbrīvojusi no naudas soda vai samazinājusi naudas sodu;
5.8.7. [bookmark: _Hlk5779897]ja tiek konstatēts, ka Izpildītājs, piedaloties Procedūrā, ir sniedzis nepatiesu informāciju tā kvalifikācijas novērtēšanai, kas ietekmējusi vai varētu ietekmēt Procedūras rezultātus;
5.8.8. ja Izpildītājs vai jebkurš no Izpildītāja personāla, pārstāvjiem vai apakšuzņēmējiem jebkurai personai ir devis vai piedāvājis (tieši vai netieši) jebkāda veida kukuli, dāvanu, pateicības naudu, komisijas naudu vai citu vērtīgu lietu kā pamudinājumu vai atlīdzību par jebkādas darbības veikšanu vai neveikšanu, vai par labvēlības vai nelabvēlības izrādīšanu vai neizrādīšanu jebkādai personai saistībā ar Līgumu;
5.8.9. ja Izpildītājs vai jebkurš no Izpildītāja personāla, pārstāvjiem vai apakšuzņēmējiem likumā noteiktajā kārtībā ir atzīts par vainīgo prettiesiskā rīcībā saistībā ar Līguma izpildi;
5.8.10. ja Izpildītājs vai jebkurš no Izpildītāja personāla, pārstāvjiem vai apakšuzņēmējiem ir iesaistīts darījumu attiecībās, kas rada Interešu konflikta situāciju attiecībā uz Līguma izpildi.
5.9. Pasūtītāja tiesības vienpusēji izbeigt Līgumu neierobežo tā tiesības uz zaudējumu atlīdzību, līgumsodu, bet Izpildītājam ir jāturpina pildīt Līgumu tādā apjomā, kādā tas nav izbeigts. Pasūtītājam ir tiesības ieturēt aprēķināto līgumsodu no Līguma summas, veicot apmaksu par izpildītajiem Darbiem.
5.10. [bookmark: _Hlk17797933]Pasūtītāja darbiniekiem un sadarbības partneriem, ieskaitot Izpildītāju un tā apakšuzņēmējus savā darbībā jāievēro augsti ētika standarti, ja Pasūtītājam rodas būtiskas aizdomas par koruptīvām vai krāpnieciskām darbībām saistībā ar Līguma izpildi, Pasūtītājam ir tiesības Līguma darbības laikā un 365 (trīs simti sešdesmit piecu) dienu laikā pēc Līguma izbeigšanas pieprasīt informāciju un/vai veikt auditu/pārbaudi saistībā ar Līguma izpildi. Audita/pārbaudes veicēju izvēlas un darbus apmaksā Pasūtītājs. Audita/pārbaudes rezultātā iegūtā informācija ir konfidenciāla un nav izpaužama trešajām personām, izņemot gadījumus, kad informācijas izpaušanas pienākums izriet no piemērojamiem tiesību aktiem. Pasūtītājs nodrošina, ka audita/pārbaudes veicējs ievēro šī Līguma noteikumus par konfidencialitāti. Izpildītājam ir pienākums šajā punktā noteiktās prasības iekļaut arī līgumos, ko tas slēdz ar apakšuzņēmējiem šī Līguma izpildes nodrošināšanai. Ja Pasūtītājs konstatē, ka Izpildītājs vai tā apakšuzņēmēji nesadarbojas ar Pasūtītāju šī punkta izpildē, tad Pasūtītājam ir tiesības vienpusēji, ar rakstisku paziņojumu mēnesi iepriekš, izbeigt Līgumu

6. KONFIDENCIALITĀTE UN PERSONAS DATU AIZSARDZĪBA
6.1. [bookmark: _Hlk5632568]Puses apņemas ievērot konfidencialitāti savstarpējās attiecībās, tajā skaitā, nodrošināt Līgumā minētās informācijas neizpaušanu no trešo personu puses, kas piedalās Līguma izpildē, un bez iepriekšējas savstarpējas rakstiskas vienošanās neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par otras Puses darbību, kas kļuvusi tai pieejama Līguma izpildes gaitā, izņemot šajā Līgumā un normatīvajos aktos paredzētajos gadījumos
6.2. Puses apstrādā no otras Puses iegūtos fizisko personu datus, kā arī Līguma izpildes laikā iegūtos fizisko personu datus, tikai ar mērķi nodrošināt Līgumā noteikto saistību un uz Pusēm attiecināmo juridisku pienākumu izpildi, ievērojot normatīvajos aktos noteiktās prasības šādu datu apstrādei un aizsardzībai, tajā skaitā ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
6.3. [bookmark: _Hlk5632579]Puse, kura nodod otrai Pusei fizisko personu datus apstrādei, atbild par attiecīgo datu subjektu personas datu apstrādes tiesiskā pamata nodrošināšanu.
6.4. Puses apņemas veikt normatīvajos aktos noteiktos fizisko personu datu aizsardzības pasākumus, kā arī pēc otras Puses pieprasījuma iznīcināt no otras Puses iegūtos fizisko personu datus, ja izbeidzas nepieciešamība tos apstrādāt Līguma saistību vai normatīvajos aktos noteikto juridisko pienākumu izpildei.
6.5. Puses apņemas bez iepriekšējas saskaņošanas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti paredz šādu datu nodošanu.
6.6. Ja saskaņā ar normatīvajiem aktiem Pusēm var rasties pienākums nodot tālāk trešajām personām no otras Puses iegūtos fizisko personu datus, tas pirms šādu datu nodošanas informē par to otru Pusi, ja vien normatīvie akti to neaizliedz.
6.7. Pasūtītāja kontaktinformācija fizisko personu datu aizsardzības jautājumos: e-pasts das@rs.lv.
7. NOBEIGUMA NOTEIKUMI 
7.1. Līgums ir sagatavots elektroniska dokumenta veidā un tiek parakstīts ar drošu elektronisko parakstu un satur laika zīmogu. Līguma parakstīšanas un spēkā stāšanās datums ir pēdējā pievienotā droša elektroniskā paraksta un tā laika zīmoga datums.
7.2. Visi šī Līguma grozījumi un papildinājumi ir sastādāmi, Pusēm rakstiski vienojoties, un tie stājas spēkā pēc to abpusējas parakstīšanas un kļūst par neatņemamu šī Līguma sastāvdaļu.
7.3. Jautājumi, kas nav atrunāti šajā Līgumā, risināmi saskaņā ar normatīvajiem aktiem.
7.4. Ja kāds no Līguma noteikumiem atbilstoši normatīvajiem aktiem kļūst pilnībā vai daļēji par spēkā neesošu vai kļūst neizpildāms – tas nekādā veidā neietekmē un neatceļ pārējo Līguma noteikumu spēka esamību un likumību, bet Līguma noteikumi, kas kļūst par spēkā neesošiem vai neīstenojamiem, jāaizstāj ar citiem noteikumiem, atbilstoši Līguma mērķiem saskaņā ar attiecīgos normatīvajos aktos izvirzītām prasībām. 
7.5. Puses apņemas visas domstarpības, pretenzijas un strīdus noregulēt savstarpēju sarunu ceļā. Gadījumā, kad savstarpēju vienošanos panākt nav iespējams, strīdus izšķir tiesa.

